google/wiki40b huggingface dataset:
Søm

Historie

Navnet Søm kommer fra norrønt seheimr, som betyr «hjemmet ved sjøen».
Utbyggingen av Torsvikheia startet midt i 1950-årene, etter at Varoddbrua ble åpnet i oktober 1956. I 1963 ble området Midtre Søm påbegynt og deretter Ytre og Øvre Søm. Topdalsfjorden og Vardåsveien var planlagt som ett «perleband» som skulle binde sammen feltene etter hvert som de ble utbygget. Feltene Søm Sør- og Vest Vest kom til i 1980-årene.   
Søm Nord ble ferdigstillet rundt 1990 og da var Vardåsveien rundt feltene ferdigstilt.

Transport

Europavei 18 over Varoddbrua går i land på vestsiden av Søm og fortsetter gjennom Haumyrheitunnelen til Rona, med avkjøring til Søm på øst- og vestsiden av tunnelen. Bussmetroruten M3 går til Søm via Rona og Strømme. Bussrute 17 går rundt Søm på vest- og sørsiden og bussrute 18 går over Rona og Strømme på vei til Tømmerstø.
A3, tidligere D3-bussen, går korteste vei fra Søm til Kristiansand sentrum på morgenen og korteste vei fra Kristiansand til Søm på ettermiddagen. Bussnavnet D3 ble endret til A3 den 18. august 2014. D3 går nå til Slettheia.

Handlesentre

Det finnes to butikker på Søm: Kiwi Søm på vestsiden, med tilknytning til Søm legesenter, og Coop Extra Vardås (med Post i Butikk) på østsiden. Tidligere fantes kiosken "Torsvikheia Handel" ved Haumyrheia, av ungdommen kalt "Gamla", men den gikk konkurs. Denne ble startet opp igjen som en Joker butikk, men også denne gikk konkurs.

Andre sentre

Strømme senter på østsiden av Søm har diverse offentlige tjeneste- og helseforetak, samt Randesund bydelspolitistasjon.
I løpet av 2010 blir også et nytt psykiatrisk senter ferdiggjort. Dette i samarbeid med Sørlandet sykehus.

Idrettsanlegg

Ved krysset Vardåsveien og Salbustadveien ligger et fotballanlegg; Vardåsbanen. Det finnes også en løkkeaktig fotballbane i dalen mellom Trollkleiva og Lian platå. På Haumyrheia har Søm Squashklubb en squashhall med tre baner, og Haumyrheia skole har fotballbane og svømmehall med 12,5-meters basseng. Strømme skole har håndballbane og fotballbane. Sukkevann Idrettspark ligger 1 kilometer øst for Strømme senter.

Skoler

Søm har to barneskoler – Vardåsen skole og Strømme skole – samt en ungdomsskole – Haumyrheia skole.

Barnehager

Veslefrikk barnehage ligger ved siden av Strømme skole, og Liantjønn barnehage ligger rett ved Søm kirke. Solkollen barnehage ligger langs Vardåsveien på nordøstsiden av Søm; Askeladden barnehage som ligger i nærheten av Vardåsen skole.

Kirker

Det finnes tre kirker på Søm: Misjonskirken på Marikollen, en del av Det Norske Misjonsforbund; Frikirken på Strømme; og Søm kirke, som er tilknyttet Den norske kirke.
.dm

Registrering

Registreringer gjøres direkte på andre nivå. Registranter av .dm-domenenavn på andre nivå får det korresponderende tredjenivå-navnet innen .com.dm, .net.dm og .org.dm automatisk inkludert.
Savannah/Hilton Head internasjonale lufthavn

Historie

Lufthavnen ble åpnet som sivil lufthavn i 1929.  De første flyrutene gikk til Miami og New York City.  Under andre verdenskrig ble lufthavnen en militær flyplass.  Etter krigen ble sivil flyrtrafikk gjenopptatt og i 1962 fikk lufthavnen ny terminal, samtidig med at rullebanene ble forlenget.  Etter dette har flyplassen gjennomgått flere utvidelser og ombyggninger.
Gjennom sin historie har lufthavnen endret navn flere ganger. (Tidligere navn: Savannah International Airport, Travis Field, Chatham Field)
Friby

En friby er en by som har påtatt seg å være vertskap for en forfulgt forfatter i opp til to år. De fleste fribyer er tilknyttet den internasjonale organisasjonen ICORN, International Cities of Refuge Network, som organiserer ordningen og godkjenner forfatterne. 
Fribynettverket kom i sin tid i stand etter en ide fra forfatteren Salman Rushdie i 1993, og første friby ble etablert i 1994. 
For forfatterne betyr fribyordningen at de kommer seg i trygghet, og at vedkommende sikres ro til å gjenoppta sitt arbeide. Som gjesteforfatter representerer han eller hun de talløse andre forfattere verden over som er forfulgt, fengslet eller for alltid er blitt brakt til taushet. Ved å være en friby tar byen ikke bare et viktig standpunkt i forhold til ytringsfrihet, men bidrar også konkret til å hjelpe eller redde et menneske.

Krav til gjesteforfattere

For at en person skal komme inn under fribyordningen, må han/hun være forfatter med en viss litterær produksjon og beviselig være truet eller forfulgt i sitt hjemland på grunn av sitt litterære virke. Definisjonen forfatter inkluderer forfattere av både skjønnlitterære og faglitterære verk og skuespill, poeter, redaktører, oversettere, forleggere, journalister og tegneserietegnere. 
Forfattere som kommer til en friby i Norge har formell status som gjesteforfatter i fribyperioden, etter dette er han/hun kvoteflyktning og har muligheten til å bli værende i landet.

Krav til vert

Vertsbyenes og kommunenes utøvende rolle er først og fremst koordinerende. Det legges vekt på å involvere forfatterne i lokale, nasjonale og internasjonale litterære miljøer, og det jobbes opp mot forlagsbransjen med tanke på mulig oversettelse med påfølgende utgivelse av forfatterens verk i Norge. En ønsker å sette i gang prosjekter som kan utnytte forfatterens ulike potensialer og forberede mulige kunstneriske engasjement i regionen dersom han/hun velger å bosette seg i byen etter at fribyoppholdet er over. Her setter økonomien begrensninger, men det søkes om støtte fra lokale/nasjonale kulturinstanser.
Colegio vannkraftverk

Colegio vannkraftverk er en demning med vannkraftstasjon i elva Bogotá i Colombia.
Anlegget har turbiner med installert produksjonskapasitet (ytelse) på 250 MW.
Call of Duty: Black Ops

Kampanje

Spillets kampanje foregår under de historiske krigene den andre verdenskrig, den kalde krig og Vietnamkrigen, og består av 14 oppdrag og 7 spesielle oppdrag. Spilleren er Alex Mason, en tidligere fange fra en arbeidsleir i Sovjetunionen. I begynnelsen er Alex Mason fastbundet til en stol, mens en forhører stiller spørsmål, og etter en lang diskusjon, starter første oppdrag. I det første oppdraget skal man drepe Fidel Castro.

Flerspill

Spillets flerspill («multiplayer») er utstyrt med Custom class 2.0, der man kan endre våpenet sitt, og ha såkalte perks på den classen. Man kan også ha noe som heter «clan tag», da er man enten i en klan, eller så har man bare skrevet noe. Maks 4 symboler. Man kan ha dette på våpenet sitt, i likhet med emblemet sitt.

Gambling

I «Wager matches», kan man gamble COD-penger. Kategoriene er «Sharpshooter», 45 sekunder med ett våpen, hvor man konkurrerer om første, andre og tredjeplass. I «Gun game» starter man med en Python, og kjemper seg opp til den 20. våpenet. For hvert drap, får man et nytt våpen. Hvis man blir knivet blir man flyttet tilbake til det forrige våpenet. Sticks and stones, får man en Crossbow Explosive tip, der man skyter granater som klistrer seg fast, en Ballistic Knife, et våpen som skyter kniver, og en Tomahawk. Tomahawk-en, en kniv/øks man kaster gjør at den som treffes av den blir drept, og mister alle poengene. «One in the chamber», man får en pistol, med et skudd. Dreper man noen, får man ett skudd til. Man har bare 3 liv. Utdelingen i Ante up er 30 for første, 18 for andre og 12 for tredje. For å komme inn må man betale 10 COD-penger.

Zombies

Zombies er et samarbeidsmodus og er inkludert i Black Ops. Originalt laget i World at War. Man må skyte seg gjennom runde etter runde med zombier, for hver runde øker vanskelighetsnivået litt. Zombies varer helt til alle personene dør.

Mysterieboksen

Mysterieboksen gir deg mulighet til å få alt ifra det sterkeste våpenet i spillet til en av de svakeste våpnene. 
Boksen koster 950 Poeng, og er ganske populær blant zombiespillere. Mysterieboksen kan gi deg alt ifra teddybjørner, til de kraftigste våpnene som er å få.
Diet Mountain Dew

Diet Mountain Dew er en kullsyreholdig brus. Den både ser ut og smaker som vanlig Mountain Dew, men den
inneholder verken sukker eller energi. Den ble lansert i 1994 i USA. Den kan kjøpes i Norge.
«Diet Mountain Dew» er også tittelen på en sang av den amerikanske sangeren og låtskriveren Lana Del Rey.
Andre konsil i Nikea

Andre konsil i Nikea blir regnet som det syvende økumeniske konsil for kristendommen, og andre gang det ble avholdt i Nikea. Kirkemøtet fant sted  i 787 og var innkalt til av keiserinne Irene. Møtet ble arrangert for å gjeninnføre bruk av og ærbødighet overfor ikoner (eller religiøse bilder), som hadde blitt undertrykt av keiserediktet inne i Det bysantinske riket under keiser Leo III (717–741). Sønnen Konstantin V (741–775), hadde senere holdt konsilet i Hieria for å gjøre billedforbudet offisielt.
Kørvan

Kørvan er et nordnorsk pop/rockband og danseband fra Mo i Rana, som først og fremst spiller sanger fra 1970- og 1980-tallet. Bandet startet i 1971 og spiller per 2011 fortsatt til dans.
En «kørv», flertall «kørvan», er ranvaringsdialekt for gutt.

Historie

Bassist Roar Johnsen var med og startet KØRVAN som trio i 1970. KØRVAN fikk etter hvert med "Kalle" Larsen på trommer og like etter kom Kjell Bjørnø med på gitar og vokal. Dette var begynnelsen på dansebandperioden for bandet og den ble enda tydeligere da Frode Kolberg kom inn på tangentinstrumenter. Denne besetningen gjorde utgivelsen "Slapp av", som ble innspilt hos Øybakken lydstudio i Mosjøen. Frode gikk etter hvert ut av bandet og etter litt tid kom Kjell sin tidligere medmusiker fra bandet HIKS, Helge Stiauren inn som fast medlem med orgel, leslie, synth og piano. Etter at trommeslager Kalle Larsen sluttet utpå 80-tallet, var Frode Åsen en tid innom bandet før Ivo Kråkstad kom inn som fast medlem. I 1991 ga bandet ut sin første CD som var første CD-produksjon i Rana. Den ble innspilt i Mo Lydstudio og bestod i all vesentlighet av egenkomponerte låter. Bandet bestod da av Roar Johnsen, bass - Kjell Bjørn, gitar & lead vocal, Helge Stiauren, tangentinstrumenter og Ivo Kråkstad på trommer. Bandet har alltid hatt fengende og tidsrikte låter på sitt reportuar, noe som gjenspeiles ved at de gjennom flere tiår har vært populære over hele Helgeland. Lydbildet har alltid vært preget av vokale låter, da samtlige bandmedlemmer deltar både med leadvocal og koring. 
De siste årene har bandet i hovedsak kjørt med rythme seksjon innspilt på lydfil, dette for å ha større sikkerhet rundt tilstedeværelse av trommer, da trommis Ivo Kråkstad har musikk som fast levevei og til tider var utilgjengelig for bandet. Denne løsningen fungerte veldig bra og dagens utgave av KØRVAN består dermed av Roar Johnsen, Kjell Bjørnø og Helge Stiauren med tillegg av "kanonmusikeren" Frode Hansen som med sin fandenivoldske ferdigheter på både gitar og sang setter en særdeles "piff" på bandet når han ikke er oppbundet i andre musikkprosjekter. Slik blir det når noen har musikk som levebrød, mens andre har det som "pølsebrød" - altså kun for kos og gøy.
Musikken fra KØRVAN går rett inn hos alle felt fra 16 år og så lenge beina og hørsla tillater deltakelse på KØRVAN fester. Kjennetegnet er først og fremst god stemning og høy gjenkjennelsesfaktor.
FlyNordic

Historie

Selskapet ble først etablert i 1996 som Reguljair, med EMB-110 Bandeirante fly. Det gjenstartet sine flyvninger 1. desember 2000 som dba FlyNordic, også kjent som dba flynordic.com.
I november 2003 kjøpte Finnair 85 prosent av selskapet (het da Nordic Airlink ). I mai 2004 økte Finnair sin eierandel til 100 prosent. I oktober 2004 skiftet selskapet navn til FlyNordic. FlyNordic gikk konkurs i april 2005, mens flygningene fortsatte som før.
24. april 2007 annonserte Norwegian oppkjøpet av FlyNordic. Oppkjøpet skjedde i løpet av mai og juni 2007. Finnair fikk 5 prosent av aksjene i Norwegian som betaling. Krister Aarnio overtok som leder etter Maunu von Lüders i januar 2008.
Riksbankdaler

Riksbankdaler var en myntenhet i Norge og Danmark, innført i 1813. Den var hovedmynt i Norge til 1816, og i Danmark til 1854, da samme myntverdi ble kalt riksdaler. Myntenhetens forkortelse er Rbdlr. En riksbankdaler var en halv spesidaler. Ved overgang til kronemynten i 1873 var 1 dansk riksdaler lik 2 kroner.
USA-mesterskapet på 30 km fjelløp 2018

USA-mesterskapet på 30 km fjelløp 2018 (2018 USATF 30 km Trail Championships) ble arrangert 28. juli 2018, som en del av ultra-trailløpet Pikes Peak Ultra i Colorado Springs i Colorado i USA.
Teatre Romea

Teatre Romea er et teater i Barcelona. Det ble bygd i 1863. Teatret har tre etasjer og har plass til 660 tilskuere. Navnet er til minne om Julián Romea Yangüas, en skuespiller fra 1800-tallet.
Vølneberg skole

Vølneberg skole ligger i Sørum kommune, langs Egnerveien mellom Lørenfallet og Ingiersmyr. Skolen ble bygget 1864, bare fire år etter loven om faste skoler.
Vølneberg skole var i bruk frem til 1923. I senere tid har den blitt restaurert av det lokale historielaget.
Vølneberg gamle skole ble i 2015 tildelt Olavsrosa «for godt vern av eit førstegenerasjons fastskolebygg i eit miljø med også andregenerasjons skolebygg bevart, og for god formidling av skolehistorie».
Royal Parks

The Royal Parks er en britisk etat som forvalter Londons kongelige parker og et antall andre grøntområder, deriblant Brompton gravlund, hagene til Downing Street nr. 10, 11 og 12, og Grosvenor Square Gardens.
Etaten ble opprettet i april 1993 og er underlagt departementet for kultur, media og sport.
Hoplogonus

Utseende

(basert på Hoplogonus simsoni) Middelsstore (23-25 millimeter), svarte hjortebiller. Kroppen er grovt punktert, litt matt, hårløs. Hannens kjever er forstørrede med en kraftig tann midt på oversiden. Hodets punktering er nokså glissen, særlig i den fremre delen. Pronotum er mye bredere enn langt og tydelig bredere enn dekkvingene hos hannen, omtrent så bredt som dekkvingene hos hunnen. Det har framskytende forhjørner og avrundet bakkant, slik at det blir tydelig avsatt fra dekkvingene. Disse er noe rundede med punktgroper som delvis står i rekker.

Utbredelse

Slekten er endemisk for Tasmania.
Nordmarkitt

Nordmarkitt er en dypbergart, lyserød av farge, utbredt i Oslofeltet. Bergarten klassifiseres som en alkalifeltspat-syenitt, og består mest av kali-feltspat (>90%), med 5% kvarts og plagioklas, samt små mengder amfibol og pyroksen. Den regnes som Oslos offisielle fylkesstein. 
Nordmarkitten og den beslekta grefsensyenitten finnes i store felter nordover og vestover fra Grorud. Den var svært viktig for steinindustrien der, og ifølge Store norske leksikon utgjorde denne bergarten «tyngdepunktet i landets steinindustri mellom 1820-årene og 1870». Særlig økte virksomheten etter brannen i Hamburg i 1842, da eksport til Tyskland ble en viktig inntektskilde for steinindustrien på Grorud.
Løvene foran Stortinget er utført i nordmarkitt, det samme gjelder Grorud kirke og en mengde bygninger i Oslo.
Timothy

Etymologi

Timothy er en engelsk form av Timotheus, den latinske skrivemåten av det greske navnet Timótheos (gresk: Τιμοθεος). Navnet er dannet av leddene timáo, «ære», og theos, «gud».
Manolo Fortich

Manolo Fortich (Bayan ng Manolo Fortich) er en kommune i Filippinene. Kommunen ligger på øya Mindanao og tilhører provinsen Bukidnon. Folkemengden var på 100 210 innbyggere i 2015.
Manolo Fortich het tidligere Maluko; navneskiftet fant sted i 1957. Maluko er også navnet på en av kommunens barangayer. Oppkalingen er etter Don Manolo Fortich, som kom fra barrio (borongay) Damilag og ble det daværende distriktet Bukidnons første guvernør (1902-1914).
Plastisitet

Plastisitet betyr formbarhet og bøyelighet, den fysiske egenskapen at et objekt kan formes og endres. Det er avledet fra det greske ordet plastikos, «det som kan formes», eksempelvis det likelydende ordet plast.
Betydningen innenfor fysikk og materialvitenskap er deformasjonen av et material som gjennomgår en ikke-reversibel endring i form som svar på påførte krefter. For eksempel viser en fast bit med metall som bøyes eller banket til en ny form plastisitet når permanente endringer oppstår i selve materialet. Innen ingeniørfag kalles overgangen fra elastisk fase til plastisk fase for flytespenningen.
Plastisk deformasjon observeres i de fleste materialer, inkludert metaller, jord, bergarter, betong, skum, bein og hud.
Aegidinus

Utseende

Små til middelsstore (6-12 millimeter), litt avlange, blanke, rødbrune til brunsvarte skarabider. Antennene er 10-leddete. Pronotum er noe uthulet i midten hos hannene. Hannene i denne slekten har et horn eller en knøl på hodet, hunnene ikke. Dekkvingene er nokså avlange, med punktrader. Beina er korte og kraftige, formen typisk for Scarabaeidae.

Levevis

Lite er kjent om biologien til disse billene. De voksne billene er flygedyktige.

Utbredelse

Slekten er vidt utbredt i Sør-Amerika.
Trades Union Congress

Trade Union Congress (TUC) er en nasjonal hovedsammenslutning av fagforeninger i Storbritannia som ble grunnlagt i 1868. Den omfatter idag (2008) 58 fagforeninger med totalt 6.5 millioner medlemmer. Føderasjonens nåværende generalsekretær er Brendan Barber.
Dens høyeste besluttende organ er en årlig kongress som finner sted i september. I tillegg møtes dets rådsforsamling annenhver måned. En utøvende komite velges av rådets medlemmer.
Dickinson College

Rangeringer

U.S. News & World Report rangerte Dickinson College som nummer 37 blant liberal arts-collegene i USA i 2015, Forbes plasserte det på 87.-plass blant alle colleger i USA, mens Washington Monthly rangerte det som nr. 96 av amerikanske liberal arts-colleger i 2014.
Dickinson College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Sorgenfri slott

Sorgenfri slott er et dansk slott som ligger på Sjælland i Lyngby-Taarbæk kommune nord for København. Arkitekt var den tysk-franske byggmester François Dieussart og byggherre var Carl Ahlefeldt.

Historie

I middelalderen lå gården Mølletorp her, som var kirkegods. Eiendommen ble krongods etter reformasjonen, og kom i privat eie 1633. Fra 1685 tilhørte den visekansellipresident Michael Wibe, som oppførte en lystgård her. Wibes svigersønn overdro eiendommen til U. F. Gyldenløve, og etter ham overtok dennes svigersønn, greve Carl Ahlefeldt Sorgenfri 1702. Slottet kom 1730 i kongens eie, og ble brukt av medlemmer av kongehuset – deriblant av kongens svigerinne, Sophie Caroline av Brandenburg-Kulmbach - men var igjen på private hender 1769–89. Deretter tilhørte det arveprins Frederik (til 1805) og etter ham prins Christian Frederik, inntil det 1848–81 ble enkesete for dronning Caroline Amalie. 
Fra 1898 var slottet sommerresidens for daværende arveprins Christian (senere kong Christian 10). Etter hans død i 1947 ble Sorgenfri bolig for arveprins Knud, og var bebodd av hans enke, prinsesse Caroline Mathilde, til hennes død 1995. I Kavaleribygningen fra 1740-årene holder det lokale Hjemmeværnet til.
Hovedbygningen ble oppført av Carl Ahlefeldt 1705–06, og fikk sin nåværende form med tre fløyer og mansardtak 1743–44 etter tegninger av Laurids de Thurah. Slottet ble ombygd 1790, og fikk da sine nåværende innvendige utsmykninger, utført av Nicolai Abildgaard.
Sorgenfri slott er fredet.
Vífilfell

Vífilfell er et islandsk bryggeri, etablert i 1942.
Vífilfell produserer en rekke ulike drikkevarer, som øl, brus, vann og juice. Bryggeriet tapper produkter for The Coca-Cola Company på Island.
Zhenhai kullkraftverk

Zhenhai kullkraftverk er et kullkraftverk i provinsen Zhejiang, i det østlige Kina. Det har en installert produksjonskapasitet på 1.800 MW. Operatør er Zhejiang Provincial Energy Group Co Ltd.
VM i landeveissykling 2015 – Kvinnenes lagtempo

VM i landeveissykling 2015 lagtempo for kvinner over 38,3 km ble arrangert den 20 september i Richmond i Virginia i USA. 13 lag stilte på startstreken.
George Boole

Bakgrunn

George Boole fikk aldri noen formell akademisk utdannelse. I 16-årsalderen begynte han som lærerassistent ved en skole i Doncaster. I 1835, da han var 20 år gammel, startet han en egen skole og begynte å studere matematikk på egen hånd. Han leste blant annet verk av Laplace og Lagrange.

Matematiker

George Boole første matematiske publikasjon var en artikkel i tidsskriftet Cambridge Mathematical Journal med tittelen «Theory of Analytical Transformations».  
Han kom dermed i kontakt med Duncan Gregory, som da var redaktør for dette nyoppstartede tidsskriftet. Dette skulle få stor betydning for Boole. Gregory forsøkte å få ham til å begynne akademiske studier ved Cambridge, men Boole var avhengig av lærerinntekten, og hadde ingen mulighet til å begynne å studere. Han begynte imidlertid å publisere artikler i Cambridge Mathematical Journal, og Gregory fikk ham til å interessere seg for algebra.
1849 tiltrådte han en stilling som Professor of Mathematics ved Queen's College i Cork. Han ble værende ved Queen's College resten av livet. Totalt skrev Boole ca. 20 artikler i Cambridge Mathematical Journal og omtrent like mange i andre matematiske og filosofiske tidsskrifter. I 1859 publiserte han Treatise on Differential Equations og året deretter Treatise on the Calculus of Finite Differences.
I 1854 publiserte han An investigation into the Laws of Thought, on Which are founded the Matematical Theories of Logic and Probabilities. I denne artikkelen behandlet Boole logikk på en ny måte, ved å redusere logikken til enkel algebra. Logiske setninger kunne nå beskrives med symbolsk notasjon og manipuleres ifølge regler som på en måte som lignet på normal matematikk. Dette var starten på det vi i dag kaller boolsk algebra.
I 1855 giftet han seg med Mary Everest, datteren til Sir George Everest, som verdens høyeste fjell er oppkalt etter. 
Selv om Booles førte et forholdsvis enkelt liv og aldri oppnådde noen akademiske eller yrkesmessige posisjoner som tilsvarte hans bidrag til matematikken, fikk han høy grad av anerkjennelse og flere utmerkelser for sitt arbeid. For en artikkel om «a general method in analysis» publisert i 1844 i Philosophical Transactions fikk han en medalje fra the Royal Society.
Han døde av lungebetennelse i 1864, 49 år gammel.
Cleptonotus

Utseende

Ganske små, brune trebukker med antenner som er lengre enn kroppen. Pronotum er tønneformet med en liten pigg på sidene, dekkvingene noe hvelvede og rundede.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Artene lever i Chile.
Colotini

Utseende

Artene i denne gruppen varierer mye i utseende, men mange er forholdsvis store og fargerike, selv om det også i denne gruppen finnes mange hvite arter.

Levevis

De fleste av artene har larver på planter i kapersfamilien (Capparidaceae). Disse sommerfuglene lever mest på tørre og varme steder.

Utbredelse

Gruppen hører hjemme i Afrika og Sørøst-Asia. Én art, Colotis evagore, forekommer såvidt i Europa, i det sørligste Spania.
Togo under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
VM i padling 2003

Menn

Ikke-olympiske øvelser

Kvinner

Ikke-olympiske øvelser
78. forsyningsbrigade

78. forsyningsbrigade (russisk: 78-бригада материального обеспечения)) er en forsyningsbrigade underlagt 58. kombinerte armé i det russiske forsvaret. Brigaden er hovedsakelig forlagt til Budjonnovsk.
Kerremansella

Utseende

En liten, avlang og sylidrisk, mørk praktbille med bronseaktig metallglans. Pannen er framskutt som er kort, spisst "horn" på hver side innenfor antennefestene.

Utbredelse

Arten er beskrevet fra Myanmar (Tenasserim).
Helt ærlig

Helt ærlig er en norsk portrettserie på syv episoder som ble sendt på TV 2 fra 21. desember 2009 til 1. januar 2010. Programleder var Thomas Leikvoll.
Gorgopas

Utseende

Middelsstore, brune smygere. Kroppen og roten av vingene har spredte, metallisk skinnende skjell.

Levevis

Disse artene lever i tropisk regnskog, larvenes næringsplante ser ut til å være ukjent. De påtreffes oftest enkeltvis når de drikker mineralrik væske fra elvebredder, sølepytter og lignende.

Utbredelse

Artene er utbredt i Mellom- og Sør-Amerika.